Bubikon - Alemannische Wikipedia

# Bubikon

### Us der alemannische Wikipedia, der freie Dialäkt-Enzyklopedy

| Dialäkt: Züritütsch

Wappe
Basisdate
Kanton: | Zürich
Bezirk: | Hinwil
BFS-Nr.: | 0112
PLZ: | 8608
Koordinate: | 47° 16' n. Br. 8° 49' ö. L.
Höchi: | 509 m ü. M.
Flächi: | 11.58 km²
Iwohner: | 5759 (31. Dezember 2005)
Websyte: | www.bubikon.ch
Charte

Buebike isch e politischi Gmeind im Bezirk Hinwil im Kanton Züri i de Schwiiz.

## [ändere] Wappe

Blasonierig (Wappebeschriibig)

  Gviertlet: 1 es durchgehends silberigs Chrüüz (Balkechrüüz) uf rotem Grund 2 und 3 es schwarzes latiinisches B uf goldigem Grund 4 es silberigs Gabelchrüüz uf schwarzem Grund

S Wappe vo de Gmeind Buebike wird scho i de Chronick der Eydgnosschaft vom Johannes Stumpf usem Jaar 1547 als Zeie für s Dorf Buebike uufgfüehrt und isch bi de Wappebereinigung i de 1930-er Jaar als offiziells Gmeindswappe übernah worde.

S wiissi Balkechrüüz uf rotem Grund staht für d Johanniterritter. Uf de Chrüüzzüüg isch das Zeiche als Symbol für de Kampf für Christus uf em Wafferock treit worde. S wiissi Schwalbeschwanzchrüüz uf schwarzem Grund bedüütet de Kampf vo de Ritter gäge d Chranket. Es symbolisiert d Barmhärzigkeit und mer seit au, di acht Spitz vom Chrüüz symbolisierid di acht Seeligpriisige und di vier Bälke vom Chrüüz di vier Evangelie.

Di erschte Sidler, d Sippe vom Alemann Buobo, d Buobinger, wärded dur di beide schwarze B uf goldigem Grund dargstellt.

## [ändere] Geographii

Zur Gmeind Buebike ghört au der Ortsteil Wolfhuuse.

D Laag vo Buebike wiist en uusgsprochni Passlaag uuf: S Wasser vo Buebike lauft in Obersee, das vom Dorfteil Wolfhuuse in Zürisee und das vo de nördliche Wiilere sammlet sich zur Aalau und wirt schliessli zur Glatt.

## [ändere] Sehenswürdigkeite

Ritterhaus in Bubikon

Uf emene Nagelfluespore im Südoste vo de Gmeind staht s Ritterhuus Buebike. S isch 1192 vom Diethelm V. vo Toggeburg em Johanniterorde gschänkt worde und aaschlüüssend zur Kommände uuspoue worde. 1570 isch s Huus s letscht Mal erwiiteret worde und isch hüt di am beste erhalteni Johanniterkomturei vo Europa. S Huus isch im Psitz vo de Ritterhusgsellschaft Buebike, wo 1936 ggründet worde isch und wo deet es Museum über d Gschicht vo de Chrüüzüüg und de Ritterorde betriibt.

Nid z fergesse isch da au s Hasemuseum i de nächi fom Baanhof.

## [ändere] Bevölkerig

Bevölkerigsentwicklig
Jahr | Einwohner
--- | ---
1634 | 262
1850 | 1591
1870 | 1489
1900 | 1555
1920 | 1809
1950 | 2265
1970 | 3244
2000 | 5424

## [ändere] Politik

Gemeindspresidänt isch de Bruno Franceschini.

## [ändere] Literatur

- M. Bührer, K. Schmid, J. Zollinger: Bubikon - Wolfhausen, 1981-83

## [ändere] Weblinks

- Offizielle Website der Gemeinde Bubikon
- Statistische Daten Gemeinde Bubikon
- Artikel Bubikon (Gemeinde) im Historischen Lexikon der Schweiz
- Gemeinde Bubikon im GIS des Kantons Zürich
- Offizielle Website der Ritterhausgesellschaft Bubikon

Viehmarkt in Bubikon | Viehmarkt in Bubikon

Vorlage:Navigationsleiste Bezirk Hinwil

Koordinate: 47° 16' N, 8° 49' O |

Kategorie: Artikel uf Züritüütsch | Ort (Kanton Züri)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Esperanto
- Français
- Italiano
- Nederlands
- Português
- Русский
- Volapük